# Iker Plazaola

Iker Plazaola Acosta (Oñati, Gipuzkoa) gazte umorista eta monologogile bat da. Umoregile moduan herri askotan egon izan da eta EITBn, NAIZen eta Goienan parte hartu izan du.
2020an, hasi zen aurkezle lanetan, Goienarentzat egindako Zarramarra bideo podcastean, ondoren autoekoitzi egin zuten saioa. 2022tik 2024ra saio hori NAIZ Irratiarentzat egin zuten.
2023an, ETB1eko Gora bihotzak saioan kolaboratzen hasi zen.
2024an, EITBko Altxa Komedia saioan hartu zuen parte.
2024an, Primeran-en Barraka umorezko saioko aurkezlea izan zen.

## Barraka

2024an, Hiru Damatxok EITBrentzat ekoitzi zuen Barraka umorezko saioko aurkezlea izan zen. Programako sortzaileek, David Broncanok eta enparauek nazioartean egiten dituzten formatuak hartu zituzten erreferentzia gisa.
Iker Plazaolarekin batera Maria Blanco, Danel Pascual eta Julen Goldarazena izan ziren saioko hiru kolaboratzaile nagusiak.

### Bertan behera

Nahiz eta esplizituki bere izena agertu ez, 2024ko abenduaren 1eko iluntzean sarean egindako Ikerren aurkako salaketa anonimo batzuen ondorioz saioa bertan behera geratu zen.
Hainbat tokitako zenbait neska gaztek, X sare sozialean "@bukatu_da_showa" kontutik zabaldu zuten Ikerren aurkako salaketa. Horren harira, EITBk bertan behera utzi zuen Barraka saioa eta Primeran plataforma digitalik kendu zituzten ordu arte ikusgai zeuden bi kapituluak.
Salatzaileek adierazi zuten ez zela eraso bakarra izan, eta asko zirela gizon horren «eraso fisiko, sexual, psikologiko eta ahozkoak» jasan zituztenak. «Ez behin, ez bitan... erasoek denboran iraun dute, eta, gainera, ugaritu egin dira». «Oñatiarra da, karisma handia du, baita babes soziala ere», zehaztu zuten, eta azaldu umore arloko bakarrizketa eta show batzuk gidatu zituela, «programa propio bat aurkezteraino».
Aurkezlearen aurkako salaketa argitara atera berritan, EITBk, «kautelaz», bertan behera utzi zuen bere edukietako baten ekoizpena eta emisioa. «Ikus-entzunezko edukiak egiten dituen ekoiztetxe batek jakin du taldeko kide baten aurka eraso sexistak salatu direla», idatzi zuen oharrean. Gertakariak argitu eta protokoloak aplikatu arte, ekoiztetxearekin koordinatuta hartu zuen neurria hedabide publikoak.

### Erreakzioak

Soka luzea ekarri zuen Barraka saioarekin hartu zen erabakia. Besteak beste Iker Plazaola Irungo Gabonetako umorezko bakarrizketa saiotik baztertu zuten salaketen ondorioz.

## Erreferentziak

* ↑ eitb. (2023-01-09). Iker Plazaola oñatiarrak aurkezle postua kenduko dio Joseba Arguiñanori. (Noiz kontsultatua: 2024-12-13).
* ↑ «Zarramarra egitasmoan, "oñatiartasuna agerian" - Oñati» Goiena.eus (Noiz kontsultatua: 2024-12-13).
* ↑ «IRRATIA | Zarramarra» irratia.naiz.eus (Noiz kontsultatua: 2024-12-13).
* ↑ «Elkarrizketa saioa Bilbotik zuzenean Julen Telleriarekin eta Miren Nogalesekin | Gora Bihotzak EITB Media» www.eitb.eus (Noiz kontsultatua: 2024-12-13).
* ↑ «ETB1ek 'Altxa komedia' bakarrizketa saioa emango du gaur» Berria 2024-04-09 (Noiz kontsultatua: 2024-12-13).
* 1 2 «EITBk bertan behera utzi du, kautelaz, bere edukietako baten ekoizpena eta emisioa» EITB 2024-12-01 (Noiz kontsultatua: 2024-12-13).
* ↑ ««diario.es» bilaketaren emaitzak - Wikipedia, entziklopedia askea.» eu.wikipedia.org (Noiz kontsultatua: 2024-12-13).
* ↑ https://x.com/bukatu_da_showa
* ↑ khttps://www.eldiario.es/euskadi/eitb-retira-plataforma-primeran-programa-barraka-denuncias-violencia-sexual-presentador_1_11867514.html
* ↑ «Primeran» primeran.eus (Noiz kontsultatua: 2024-12-13).
* ↑ «Euskal aurkezle eta umoregile baten erasoak salatu dituzte zenbait emakumek» Berria 2024-12-01 (Noiz kontsultatua: 2024-12-13).
* ↑ «Euskal aurkezle eta umoregile baten erasoak salatu dituzte zenbait emakumek» Berria 2024-12-01 (Noiz kontsultatua: 2024-12-13).
* ↑ «Aurkezle eta umoregile bat salatu dute, hainbat emakumeri eraso egiteagatik» Argia (Noiz kontsultatua: 2024-12-13).
* ↑ «EITBk "Barraka" saioa bertan behera utzi du neska gazte talde batek sareetan jarritako salaketaren ondorioz • ZUZEU» ZUZEU 2024-12-01 (Noiz kontsultatua: 2024-12-13).
* ↑ https://x.com/bizkaiavizcaya/status/1863575404163862816
* ↑ «Iker Plazaola Irungo gabonetako umorezko bakarrizketa saiotik baztertu dute - Irun» Antxetamedia.eus (Noiz kontsultatua: 2024-12-13).

## Kanpo estekak

* Datuak: Q131152687